- Hindi News
- National
- आंख में आंसू लिए मृतक का पिता बोला एसपी साहब मेरे बच्चे को देखो, पिटाई के पूरे शरीर पर निशान हैं
आंख में आंसू लिए मृतक का पिता बोला-एसपी साहब मेरे बच्चे को देखो, पिटाई के पूरे शरीर पर निशान हैं
पाडलागांवमें 18 वर्षीय दिल्लोवाली निवासी प्रदीप की पीट-पीटकर हत्या कर दी गई। प्रदीप अपने पिता का एक ही बेटा था। बेटे के दुख में पिता सतबीर खुद को संभाल नहीं पा रहा। हत्या की खबर सुनकर सैकड़ों लोग अस्पताल में पहुंचे हुए थे।
मामले को जानने के लिए आने वाले हर अधिकारी के सामने ग्रामीण पूरे हाल बयां करते। साथ ही आरोपियों को जल्द गिरफ्तार करने और कार्रवाई करने पर जाम लगाने की चेतावनी भी देते। दोपहर एक बजे तक तक 100 से ज्यादा युवा वर्ग भी दोस्तों के साथ हुए हादसे में शरीक होने पहुंचे। आखिरकार दुख में उन्होंने एनएच-65 पर जाम भी लगा दिया।
एसपी सुमेर प्रताप पहले पाडला गांव में गए। इसके बाद वे सामान्य अस्पताल में पहुंचे। वहां पर उन्होंने घायल मोहित से बातचीत की। बातचीत के बाद वहां से जाने लगे तो मृतक प्रदीप का पिता सतबीर हाथ जोड़कर बोला, साहब एक बार मेरे बच्चे का हाल भी देख लो। प्रदीप को बड़ी बेरहमी से पीटा है। सिर से पांव तक एक जगह ऐसी नहीं बची, जहां पर कोई निशान हो। ये पिटाई ही उसकी मौत का कारण बन गई। मैंने तो उनसे माफी भी मांग ली थी। एसपी ने पोस्टमार्टम हाउस में दौरा किया। अंत में परिजनों को आश्वासन दिया कि जिसने भी ऐसा किया है उसको गिरफ्तार करके सजा जरूर दिलवाई जाएगी।
युवाओंने 35 मिनट किया हाइवे जाम :आरोपियों की गिरफ्तारी की मांग को लेकर युवाओं ने 35 मिनट तक जाम रखा। उन्हें जाम खोलने के लिए सिटी इंचार्ज अशोक कुमार डीएसपी तरुण सैनी ने भी समझाया। चार लोगों की गिरफ्तारी और बाकियों को जल्द गिरफ्तार करने के आश्वासन पर संतुष्ट मौजिज लोगों ने उन्हें शांत किया। मृतक प्रदीप के पिता सतबीर ने भी हाथ जोड़कर जाम खोलने के लिए कहा। इसके बाद ही युवक जाम खोलने को तैयार हुए।
कच्चेरास्तों से निकले वाहन, पलटने का था खतरा : एनएच-65जाम होने के बाद बस स्टैंड से जींद, हिसार, सिरसा जाने वाले वाहनों को करनाल बाइपास चौक से शहर के अंदर से पुराना बस स्टैंड से तितरम मोड़ की तरफ निकाला। उधर से जाने वाले वाहनों को भी ऐसी ही भेजा। जाम में फंसे वाहन चालकों ने सामान्य अस्पताल के साथ लगते कच्चे रास्ते से वाहनों को निकला। इनमें से दो रोडवेज की बसें भी शामिल रही। बसों के आगे वाले पहिए तो पूरे-पूरे निकले, जबकि पीछे वाले पहिए तो नीचे लटक रहे थे।
कबड्डीखिलाड़ी था प्रदीप : परिजनोंने बताया कि प्रदीप कबड्डी का अच्छा खिलाड़ी था। खेलने वाले उसे सभी प्रदीप से ज्यादा दीपू कहकर बुलाते थे। वह जिस युवक के साथ पाडला गया उक्त युवक भी प्रदीप के साथ कबड्डी खेलता था। हत्यारोपियों की गिरफ्तारी की मांग को लेकर दोपहर दो बजे दर्जनों कबड्डी खिलाड़ियों मृतक के दोस्तों ने हिसार-चंडीगढ़ राष्ट्रीय राजमार्ग भी जाम कर दिया।
सांत्वना प्रकट करने आए पाडला के लोगों को भेजा वापस
पोस्टमार्टमसे पहले चल रही पुलिस कार्रवाई के दौरान पाडला गांव के मौजिज लोग सामान्य अस्पताल में पहुंचे। उन्होंने मृतक पक्ष पर अपनी सांत्वना, संवेदना प्रकट करनी चाही, पर मृतक पक्ष के समझदार लोगों ने उन्हें वहां से जाने को कहा। ज्यादा लोगों का दबाव देखते हुए वे वहां से कुछ दूर जाकर खड़े हो गए। इसी दौरान डीएसपी तरुण सैनी को मृतक पक्ष आरोपियों को गिरफ्तार करने की मांग कर रहा था। डीएसपी ने कहा, चार पकड़े गए। बाकी की तलाश चल रही है। तभी ग्रामीण बोले - वे पाडला के 10 लोग खड़े हैं। तीन तो उनमें से हैं। ऐसा सुनकर डीएसपी जब उनकी तरफ बढ़ा तो वे अपनी गाड़ी में बैठकर जल्दी निकल गए।
अपहरण, हत्या का केस दर्ज
^सदरथाना प्रभारी इंस्पेक्टर अमन ने बताया कि पुलिस ने चोटिल मोहित की शिकायत पर छह के खिलाफ मारपीट, बंधक बनाने, हत्या, जानलेवा हमला करने का केस दर्ज किया है। गांव पाडला निवासी देवेंद्र, मनीराम, श्रीभगवान संजीव को गिरफ्तार कर लिया है, जबकि आरोपी रोशन पिन्नी अभी फरार है। पूरे मामले की जांच की जा रही है। अगर कोई और शामिल मिला तो उन्हें भी गिरफ्तार किया जाएगा। अमनबैनीवाल, एसएचओ, थाना सदर।
प्रदीप को युवती से बातचीत करते हुए देख लिया
गांवमालखेड़ी निवासी 17 वर्षीय मोहित ने शिकायत में बताया कि शुक्रवार रात को वे सांघन गांव की एक शादी से पाडला के दोस्त को उनके गांव में छोड़ने के लिए चले गए। दोस्त को छोड़ने के बाद रात साढ़े 11 बजे प्रदीप ने गली में खड़ा होकर युवती को बुलाया। वे दोनों गली में खड़े होकर बात करने लगे। प्रदीप को बातचीत करते हुए युवती के परिजनों ने देख लिया। उन्होंने गली में ही आकर दोनों को पकड़कर पीटना शुरू कर दिया। वे उन्हें पकड़ कर अंदर ले गए। चारपाई पर बांधकर लाठी, डंडे, रॉड के साथ बेरहमी के साथ मारपीट की। पिटाई के कारण ही प्रदीप की मौत हो चुकी थी।
मृतक का दोस्त मोहित।
ड्यूटी पर हूं, बाधा डालने का केस बनाऊंगा, युवाओं ने धमकाया तो लौटा एएसआई
जामके दौरान निजी गाड़ी में पहुंचे एक स्टार पुलिस कर्मी ने आगे जाने के लिए रास्ता खोलने को कहा। एएसआई बोला- जल्द रास्ता खोला। ड्यूटी पर हूं। रास्ते से नहीं हटे तो ड्यूटी में बाधा डालने का केस बनाउंगा। ऐसा सुनते ही युवाओं ने पुलिस वाले को धमकाना शुरू कर दिया। सभी युवाओं को बोलता देख वर्दी की धाक जमाने वाला कर्मी गाड़ी में बैठकर वापस चला गया।
कैथल| एनएच65 पर जाम लगाते मृतक प्रदीप घायल मोहित के दोस्त।
जानकारी देते मृतक के पिता सतबीर।
मृतक प्रदीप का फाइल फोटो।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva npi_Deva